Olimpiese Somerspele 1948 - Wikipedia
Spele van die XIVe Olimpiade
Deelnemende lande 59 Nasionale Olimpiese Komitees
Deelnemende atlete 4 104 (3 714 mans, 390 vroue)
Items 136 in 17 sporte
Openingseremonie 29 Julie 1948
Sluitingseremonie 14 Augustus 1948
Amptelik geopen deur Koning George VI
Atlete-eed Don Finlay (atletiek)
Olimpiese vlam John Mark (atletiek)
Vorige Spele 1944: Londen (VK)
Volgende Spele 1952: Helsinki (Finland)
Die Olimpiese Somerspele 1948 (Engels: 1948 Summer Olympics), amptelik bekend as die Spele van die XIVde Olimpiade, is tussen 29 Julie en 14 Augustus 1948 in Londen, Verenigde Koninkryk, aangebied. Londen is bo Baltimore, Lausanne, Los Angeles, Minneapolis en Philadelphia gekies. Na 'n onderbreking van 12 jaar deur die Tweede Wêreldoorlog was dit die eerste Spele sedert die Somerspele van 1936 in Berlyn asook die tweede Olimpiade na die Olimpiese Somerspele 1908 wat in die Britse hoofstad gehou is. Die Olimpiese Winterspele 1948 is in St. Moritz, Switserland, aangebied.
Switserse roeiers het die Olimpiese vlag in 'n langboot vanuit Basel na Londen geneem
Die Somerspele was baie eenvoudig en het later as die Austerity Games bekend gestaan vanweë die ekonomiese klimaat waarin die na-oorlogse Verenigde Koninkryk hom bevind het. Weens die Britse regering se strenge besparingsbeleid is geen nuwe fasiliteite vir die Spele beplan en opgerig nie en atlete in bestaande behuising gehuisves. Die Olimpiese dorp in Uxbridge het uit kasernes bestaan, die vervoer was ontoereikend en voedsel soos vleis, botter, melk en brood was steeds gerantsoeneer.
Daar is ook op die infrastruktuur bespaar en geen nuwe sportplekke is vir die Spele opgerig nie. Die Wembley-stadion, wat eintlik 'n sokkerstadion is, het vir die geleentheid 'n atletiekbaan bygekry. Die nabygeleë Empire Pool is vir beide die saalsporte sowel as die swemkompetisies gebruik. Die fietsry het by die opgeknapte Herne Hill plaasgevind en daar is op die Teemsrivier geroei.
'n Rekordgetal van 59 nasies het aan die Spele deelgeneem en is deur altesaam 4 104 atlete in 17 sportdissiplines verteenwoordig, van wie 3 714 manlik en 390 vroulik was. Weens hul dade tydens die Tweede Wêreldoorlog is Duitsland en Japan deelname aan die Spele geweier. Die Sowjetunie is uitgenodig maar het verkies om geen atlete na Londen te stuur nie.
2.1 Binne Londen
2.2 Buite Londen
17 Olimpiese sportsoorte in 136 dissiplines is tydens die Spele beoefen. Tydens die Spele is 138 goue medaljes oorhandig. Daarbenewens is wedstryde in verskeie demonstrasiesporte beslis.
Lacrosse en Sweedse gimnastiek is as demonstrasiesporte aangebied.
Sportplekke wat tydens die Olimpiese Somerspele 1948 gebruik is:
Die Olimpiese vlam tydens die openingseremonie van die Olimpiese Somerspele 1948 in die Wembley-stadion
Openingseremonie van die 1948 Londen-Spele in die Wembley-stadion
Die twee torings van Wembley-stadion, voorheen bekend as Empire-stadion, in 2002
Empire Pool, nou bekend as Wembley Arena, in 2007
Arsenal-stadion Sokker 73 000
Champion Hill Sokker 3 000
Craven Cottage Sokker 25 700
Empire Pool Boks, Sierduik, Swem, Waterpolo 12 500
Empire-stadion Atletiek, Ruitersport (spanspring), Veldhokkie (medaljewedstryde), Sokker (medaljewedstryde) 82 000
Empress Hall, Earl's Court Boks, Gimnastiek, Gewigoptel, Stoei 19 000
Finchley Lido Waterpolo Nie gelys nie
Green Pond Road-stadion Sokker 21 708
Griffin Park Sokker 12 763
Guinness Sports Club Veldhokkie Nie gelys nie
Harringay Arena Basketbal, Stoei Nie gelys nie
Herne Hill Velodrome Fietsry (baan) Nie gelys nie
Lynn Road Sokker 3 500
Lyons' Sports Club Veldhokkie Nie gelys nie
Polytechnic Sports Ground Veldhokkie Nie gelys nie
Royal Military Academy Moderne vyfkamp (hardloop) Nie gelys nie
Selhurst Park Sokker 26 309
Wembley Palace of Engineering Skermsport Nie gelys nie
White Hart Lane Sokker 36 310
Aldershot Command Central Sports Ground Hampshire Ruitersport (dressuur, driegangkampioenskap, individuele spring), Moderne vyfkamp (perdry, skermsport, swem) Nie gelys nie
Bisley National Rifle Association Ranges Bisley, Surrey Moderne vyfkamp (skietsport), Skyfskiet Nie gelys nie
Fratton Park Portsmouth Sokker Nie gelys nie
Goldstone Ground Brighton Sokker Nie gelys nie
Henley Royal Regatta Henley-on-Thames Kanovaart, Roei Nie gelys nie
Torbay Devon Seiljagwedvaart Nie gelys nie
Tweseldown Racecourse Fleet, Hampshire Ruitersport (driegangkampioenskap) Nie gelys nie
Windsor Great Park Windsor, Berkshire Fietsry (pad) Nie gelys nie
Republiek van China (31)
Verenigde Koninkryk (398)
Verenigde State (300)
Gerald Dreyer (liggewig) en George Hunter (ligswaargewig) wen goud, Dennis Shepherd (veergewig) silwer en John Arthur die bronsmedalje in boks.
Kaart van deelnemende nasies in 1948:
Verenigde State (USA) 300 38 27 19 84
Swede (SWE) 181 16 11 17 44
Frankryk (FRA) 316 10 6 13 29
Hongarye (HUN) 129 10 5 12 27
Italië (ITA) 213 8 11 8 27
Finland (FIN) 129 8 7 5 20
Turkye (TUR) 58 6 4 2 12
Tsjeggo-Slowakye (TCH) 87 6 2 3 11
Switserland (SUI) 181 5 10 5 20
Denemarke (DEN) 162 5 7 8 20
Verenigde Koninkryk (GBR) 398 3 14 6 23
Suid-Afrika (RSA) 35 2 1 1 4
↑ (en) "'A very British Olympics'". BBC Sport. 18 Oktober 2005. Besoek op 4 Maart 2018.
Wikimedia Commons bevat media in verband met Olimpiese Somerspele 1948.
(en) London 1948 Olympic.org. Internasionale Olimpiese Komitee.
(en) Amptelike verslag van die Olimpiese Somerspele 1948
Ontsluit van "https://af.wikipedia.org/w/index.php?title=Olimpiese_Somerspele_1948&oldid=1789493"